*Συνοψίζοντας λέω ότι η πόλη μας σε όλες τις εκδηλώσεις της , αποτελεί σχολείο της Ελλάδας και καθένας από εμάς , ο ίδιος άντρας, νομίζω ότι μπορεί να παρουσιάσει τον εαυτό του αυτοδύναμο σε πάρα πολλές δραστηριότητες και με εξαιρετική χάρη και επιδεξιότητα ( ευστροφία). Και ότι αυτά εδώ που λέω δεν είναι καυχησιολογίες για την παρούσα περίσταση, αλλά πραγματική αλήθεια, το φανερώνει η ίδια η δύναμη της πόλης, την οποία αποκτήσαμε με αυτούς εδώ τους τρόπους ζωής. Γιατί μόνη αυτή από τις τωρινές πόλεις βγαίνει από τη δοκιμασία ανώτερη από τη φήμη της και μόνη αυτή ούτε στον εχθρό που ήρθε εναντίον της δίνει το δικαίωμα να αγανακτήσει από τι ανάξιους εχθρούς δεινοπαθεί ( νικιέται) ούτε στον σύμμαχο να παραπονεθεί ότι τάχα εξουσιάζεται από ανάξιους. Και αφού παρουσιάσαμε τη δύναμη μας με απτές αποδείξεις και βέβαια όχι χωρίς μάρτυρες θα γίνουμε αντικείμενο θαυμασμού και από τους συγχρόνους και από τους μεταγενέστερους και χωρίς καθόλου να έχουμε ανάγκη ούτε από έναν Όμηρο, για να μας εγκωμιάσει ούτε από κανέναν άλλο που με τα λόγια του θα δώσει μια πρόσκαιρη χαρά, την ιδέα όμως που θα σχηματιστεί αργότερα για τα έργα μας η αλήθεια θα βλάψει, αλλά θα προκαλούμε τον θαυμασμό, γιατί αναγκάσαμε κάθε θάλασσα και στεριά να δώσει « γην και ύδωρ» ( να γίνει πέρασμα) στην τόλμη μας και στήσαμε παντού μνημεία ακατάλυτα ( αιώνια) μαζί και για τις συμφορές και για τις νίκες μας. Για μια τέτοια λοιπόν πόλη και αυτοί εδώ, πιστεύοντας ότι ήταν καθήκον τους να μην χαθεί αυτή, πέθαναν , πολεμώντας γενναία και από εμάς που μένουμε στη ζωή , είναι φυσικό να θέλει με προθυμία να μοχθεί για χάρη της καθένας…*

 *το αν που αναφέρεται στο παρέχεσθαι, επαναλαμβάνεται δύο φορές με σκοπό να μετριάσει την εκπληκτική άποψη για την πολύπλευρη ικανότητα του αθηναίου πολίτη, την ευστροφία και τη χάρη του. Έχει τεθεί η αφηρημένη λέξη « παίδευσις» αντί της συγκεκριμένης παιδευτήριον, για να τονιστεί η παιδευτική δύναμη της Αθήνας.*

*Το κεφάλαιο αυτό ξεκινά σαν ένας ύμνος στην Αθήνα που από τον Περικλή υψώνεται σε ιδανικό πρότυπο πνευματικής ακτινοβολίας. Αυτή ήταν η γενική άποψη της εποχής, όπως φαίνεται και στα έργα άλλων ( Ιππία, Ευριπίδη, Διόδωρο, Αθήναιο). Στη φράση αυτή αναφέρεται και ένας χαρακτηρισμός του Αθηναίου πολίτη: η αυτάρκεια που χαρακτηρίζει την Αθήνα, χαρακτηρίζει και τον πολίτη της. Έτσι κάθε Αθηναίος μπορεί συγχρόνως να είναι τέλειος:*

* *επαγγελματίας*
* *πολιτικός*
* *πολεμιστής*
* *καλλιτέχνης.*

*Κλασικά παραδείγματα αυτής της πολύπλευρης δραστηριότητας ήταν ο Σόλωνας και ο Περικλής. Αυτή ακριβώς η ικανότητα πολύπλευρης δραστηριότητας ήταν παιδευτικός καρπός της πολιτείας, των « επιτηδεύσεων» και των « τρόπων» της αθηναϊκής δημοκρατίας. Η δημοκρατία με τους θεσμούς της συντέλεσε στη διάπλαση ατόμων τέλειας αρτιότητας, αφού σε όλους τους διαφορετικούς τομείς της ζωής , μπορούσαν με άνετο τρόπο και ευστροφία οι πολίτες να εκφράζονται με πληρότητα και αυτάρκεια*

 *για να διατρανωθεί το αθηναϊκό μεγαλείο δεν χρειάζονται αποδείξεις και επιχειρήματα. Είναι μία πραγματικότητα. Τον καιρό που άρχιζε ο πόλεμος η αθηναϊκή δύναμη ήταν σημαντική. Στη λέξη « τρόπων», συγκεφαλαιώνονται:*

* *το δημοκρατικό πολίτευμα*
* *το φιλελεύθερο σύστημα*
* *η συμμετοχή στα κοινά*
* *το ενσυνείδητο θάρρος*

 *η μοναδικότητα αυτής της πόλης, που ,μέσα από τη δοκιμασία της προβάλλει ανώτερη από τη φήμη της και αναγκάζει όλους , υπηκόους και εχθρούς, να αναγνωρίσουν την υπεροχή της, τονίζεται με το σχήμα της επαναφοράς ( μόνη … μόνη). Ένας μικρός υπαινιγμός για τους Σπαρτιάτες που η φήμη τους αποδείχθηκε δυσανάλογη προς τα έργα τους, διαφαίνεται στη φράση.*

*Ο Περικλής ισχυρίζεται ότι η αθηναϊκή δύναμη φαίνεται από ένα γεγονός με διπλή όψη:*

*Ο τόνος του Περικλή γίνεται διθυραμβικός, τα λόγια του ύμνος απαράμιλλος. Σε αυτό βοηθούν και τα μουσικά στοιχεία της έκφρασης, όπως:* ***επαναφορά, παρήχηση, ομοιοτέλευτο****. Κατά τον Κακριδή όλα αυτά συμπληρώνουν το εγκώμιο της Αθήνας, χαρίζοντας του δύναμη και πάθος απεριόριστο.*

*Μερικοί μελετητές του Επιταφίου , βλέπουν στα συγκεκριμένα λόγια του Περικλή τον αριστοκρατικό τρόπο με τον οποίο αυτός θεωρούσε την πολιτική κατάσταση και εντοπίζουν στοιχεία ιμπεριαλιστικών τάσεων ( όπως η πεποίθηση του ότι η Αθήνα είναι τόσο μοναδική, ώστε έχει το δικαίωμα να εξουσιάζει τους άλλους. Παρόλα αυτά όμως η εποχή του Περικλή έδωσε στην αθηναϊκή δύναμη για πρώτη φορά πνευματικές διαστάσεις. Η αττική παιδεία αποβαίνει το υπέρτατο νόημα της δύναμης αυτής. Η πόλη διαθέτει μια τόσο ισχυρή υλική και πνευματική παρουσία, ώστε ο εχθρός που νικήθηκε από αυτήν βρίσκει φυσικό και εύλογο το γεγονός της ήττας του και οι υπήκοοι δε δυσανασχετούν για την τύχη τους, αφού βρέθηκαν κάτω από την κηδεμονία ενός ηγέτη δυνατού και ανώτερου σε πολιτισμό και παιδεία.*

*στην ιστορική της πορεία η δύναμη της Αθήνας άφησε αδιάψευστα σημεία και ισχυρές αποδείξεις που :*

* *εξασφαλίζουν τον θαυμασμό των συγχρόνων*
* *προεξοφλούν την ύψιστη εκτίμηση από τους κατοπινούς*

*Έτσι ο Περικλής σε αυτό το σημείο φανερώνει την « προφητική οξυδέρκεια» που διαθέτει μια που προμαντεύει και μάλιστα με ακρίβεια την περίοπτη θέση της Αθήνας στην παγκόσμια ιστορία. Η παράγραφος αυτή με την αυτοπεποίθηση και την υπερηφάνεια που αποπνέει, οδήγησε πολλούς μελετητές να σκεφτούν ότι ήταν αδύνατο να διατυπωθεί μετά το 404 π. Χ. , μετά την τραγική καταστροφή στη Σικελία.*

 *γεμάτη εκφραστικά μέσα είναι η παράγραφος (* ***παρήχηση, ισοσυλλαβία, ομοιοτέλευτο, αντίθεση****). Η φράση « όστις έπεσι…», αναφέρεται όχι στους επικούς ποιητές, αλλά στους παλαιότερους ιστορικούς , τους λογογράφους. Με την αναφορά του στον Όμηρο δια στόματος Περικλή, ο ιστορικός δεν αφορίζει τον Όμηρο ως ποιητή, αλλά ως ιστορικό. Τον ίδιο αφορισμό διατυπώνει και για τους λογογράφους, που στην ιστορία τους αναμείγνυαν πραγματικά και μυθικά περιστατικά. Οι λογογράφοι, υπερβάλλοντας και εξωραΐζοντας τα γεγονότα, τέρπουν προσωρινά το κοινό τους, όμως η ιδέα που θα σχηματιστεί για τα γεγονότα αυτά θα ζημιωθεί αργότερα από την ίδια την πραγματικότητα. Με τα ποικίλα εκφραστικά στοιχεία και το υποβλητικό ύφος ο Θουκυδίδης τονίζει , με έμμεσο τρόπο, την αντικειμενικότητα, αλλά και την αξία του δικού του εγκωμίου για τη μοναδική Αθήνα.*

 *μέσα στη φράση υποδηλώνεται η υπερηφάνεια του ομιλητή για τους Αθηναίους, πράγμα που ηχητικά δηλώνεται με την επιλογή σύνθετων και πολυσύλλαβων ρηματικών τύπων που έχουν ως υποκείμενο τους , τους Αθηναίους ( καταναγκάσαντες, ξυγκατοικίσαντες, αλλά και στην προηγούμενη φράση: θαυμασθησόμεθα, παρασχόμενοι, προσδεόμενοι…). Αυτοί οι ρηματικοί τύποι παρατείνουν και εντείνουν τη φωνή του, κάνοντας πιο αισθητό τον θαυμασμό του για την Αθήνα.*

*Για τους Αθηναίους τόσο τα κακά ( αποτυχίες, ήττες) όσο και τα αγαθά ( επιτυχίες, νίκες) , δεν έπαυαν να είναι μνημεία δόξας. Με τη λέξη μνημεία , εννοούνται όχι τα επιβλητικά κτίσματα, αλλά οτιδήποτε μένει και θυμίζει αποτυχίες ή επιτυχίες. Οι τολμηροί Αθηναίοι ανοίγουν δρόμο σε στεριά και θάλασσα και με τις αποικίες και τις κληρουχίες που εγκαθιστούν αφήνουν πίσω τους κάτι, για να θυμίζει την επιτυχία ή την αποτυχία τους. Πλούσια και αυτή η παράγραφος σε εκφραστικά μέσα (* ***εναλλαγή αντιθετικών και καταφατικών εκφράσεων, κλιμάκωση επαναφοράς, ισοσυλλαβία****) δίνει ένα διθυραμβικό τόνο στον θαυμασμό του Περικλή, άρα και του Θουκυδίδη, για την Αθήνα.*

 *με την παράγραφο αυτή ο ρήτορας κατορθώνει να δικαιώσει τη θυσία των νεκρών και να οριοθετήσει το χρέος των ζωντανών σε αυτήν την πόλη. Τονίζει ότι χρέος όλων είναι η ομόθυμη θέληση τους να αγωνίζονται και να θυσιάζονται για την πόλη τους. Έτσι αρχίζει η μετάβαση από το πρώτο μέρος του λόγου ( πρόθεσις) στο δεύτερο ( έπαινος των νεκρών). Για αυτό και πολλοί θεωρούν αυτήν την τελευταία παράγραφο του κεφ. 41 ως εισαγωγή του κεφ. 42. Η τελευταία μάλιστα πρόταση προεξαγγέλλει το παραινετικό μέρος για τους ζωντανούς του κεφ. 43…*